CELEX: 62019TN0630
Language: hr
Date: 2019-09-20 00:00:00
Title: predmet T-630/19: Tužba podnesena 20. rujna 2019. – AH protiv Eurofound

11.11.2019   
            
            
               HR
            
            
               Službeni list Europske unije
            
            
               C 383/68
            
         
      Tužba podnesena 20. rujna 2019. – AH protiv Eurofound
      (predmet T-630/19)
      (2019/C 383/77)
      Jezik postupka: francuski
      
         Stranke
      
      
         Tužitelj: AH (zastupnik: N. de Montigny, odvjetnik)
      
         Tuženik: Europska zaklada za poboljšanje životnih i radnih uvjeta
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku od 9. studenoga 2018. kojom se zatvara upravna istraga AI–2018/01 pokrenuta nakon tužiteljeve pritužbe protiv njegovih nadređenih;
               
            
                  —
               
               
                  naloži tuženiku da tužitelju plati naknadu neimovinske štete koju je pretrpio i koja se procjenjuje na 30 000 eura;
               
            
                  —
               
               
                  naloži protivnoj stranci snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe osam tužbenih razloga.
      
                  1.
               
               
                  Prvi tužbeni razlog temelji se na povredi načela dobre uprave s obzirom na to da se tijekom obrade pritužbe uprava pokazala zastrašivačkom, da je optuživala i da nije postupala na primjeren način, formalno i sadržajno.
               
            
                  2.
               
               
                  Drugi tužbeni razlog temelji se na povredi tablica kojima se predviđa nadležnost tijela za sklapanje ugovora o radu (AECE). Tužitelj osobito ističe da je njegovu pritužbu obradio odvjetnički ured i stoga ne tijelo koje je za to ovlašteno. Tužitelj smatra da mu je taj prijenos nadležnosti na vanjske savjetnike onemogućio ostvarivanje njegova prava na podnošenje pritužbe koja se obrađuje u okviru donošenja i pobijanja upravnih odluka, čime se povređuje načelo pravne sigurnosti i transparentnosti.
               
            
                  3.
               
               
                  Treći tužbeni razlog temelji se na izostanku odluke o njegovu zahtjevu za pomoć. Tužitelj u tom pogledu ističe da se pobijana odluka ograničila na odbijanje pritužbe zbog uznemiravanja i zatvaranje istrage.
               
            
                  4.
               
               
                  Četvrti tužbeni razlog temelji se na nepostojanju obrazloženja u pobijanoj odluci.
               
            
                  5.
               
               
                  Peti tužbeni razlog temelji se na sukobu interesa, nepostojanju neovisnosti, neutralnosti i objektivnosti istražitelja i tijela u okviru provedbe upravne istrage i obrade tužiteljeva zahtjeva i pritužbe.
               
            
                  6.
               
               
                  Šesti tužbeni razlog temelji se na povredi članka 24. i članka 12.a Pravilnika o osoblju za dužnosnike Europske unije jer se tuženik od primitka njegove pritužbe prema tužitelju odnosio neprijateljski što je nespojivo s dužnosti brižnog postupanja i pružanja pomoći, koju ima uprava.
               
            
                  7.
               
               
                  Sedmi tužbeni razlog temelji se na povredi prava na saslušanje na učinkovit način u mjeri u kojoj tuženik tužitelju nije dopustio primjereno saslušanje, uz iznimku slučajeva uznemiravanja za koje tvrdi da je žrtva.
               
            
                  8.
               
               
                  Osmi tužbeni razlog temelji se na tuženikovoj očitoj pogrešci u ocjeni pri ispitivanju pritužbe koju je podnio tužitelj.